Diari Oficial de la Generalitat Valenciana


Sumari del DOGV 7983, del 20-02-2017 (2017/1120)

Consulta prèvia per al desenvolupament d'una iniciativa particular del Programa d'actuació integrada aïllada aparthotel L'Àncora, a la platja de la Pobla de Farnals.
---------------------------------------------------------------------------------------------------------------------------------------------------------------------

### Dades del document

Número de DOGV
:   7983

Data del DOGV
:   20-02-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/1120


Data del document
:   02-02-2017

Organisme emissor
:   Ajuntament de la Pobla de Farnals

Tipus de document
:   Anunci

Descriptors 

:   * Pobla de Farnals, la
    * pla d'urbanisme
    * administració local

Consulta prèvia per al desenvolupament d'una iniciativa particular del Programa d'actuació integrada aïllada aparthotel L'Àncora, a la platja de la Pobla de Farnals. [2017/1120]  
L'Ajuntament de la Pobla de Farnals, en la Resolució de l'Alcaldia número 201/2016, de data 10 de març, ratificada per l'Acord de la Junta de Govern Local de data 22 de març de 2016, va resoldre:  
  
«Cinqué. Obrir un període durant el termini de tres mesos comptat des de l'última publicació de l'edicte en què s'anuncie aquest tràmit, mitjançant la publicació realitzada en el Diari Oficial de la Comunitat Valenciana, en el Butlletí Oficial de la Província de València i en un diari d'àmplia difusió al municipi, perquè qualsevol persona física o jurídica, amb capacitat suficient, puga mostrar formalment el seu interés a promoure un programa d'actuació aïllada per a l'edificació del solar i/o la finalització de l'edificació inacabada, indicant les característiques essencials de la seua iniciativa en els termes que preveu l??article 121.2 de la LOTUP.  
Una vegada finalitzat el termini esmentat, en cas que s'haja formulat alguna proposta de programa d'actuació aïllada, se'n donarà audiència pel termini d'un mes als propietaris, perquè dins d'aquest termini manifesten el que convinga al seu dret.  
Vençut el termini esmentat d'audiència als propietaris, l'Ajuntament podrà tramitar un programa d'actuació aïllada encaminat a l'edificació o actuació sobre el solar i/o edifici, fins i tot contra l'oposició dels propietaris, i, llevat de concert d'aquests amb el promotor, aquest s'executarà per expropiació en els termes que preveu l'article 103 de la LOTUP.  
  
Sisé. Atesa la falta d'iniciatives de programa d'actuació aïllada o d'alternatives tècniques acceptables per a executar-lo, procedir a la venda forçosa en subhasta pública de les finques registrals 7873 a 7993 del Registre de la Propietat de Puçol que conformen l'immoble siti a l'avinguda de Neptú, cantonada avinguda del Mar, conegut com a aparthotel L'Àncora, també per a aquest cas en els mateixos termes previstos en l'article 103 de la LOTUP.»  
Durant aquest termini de tres mesos, que començarà a computar-se a partir de la publicació d'aquest anunci en el Diari Oficial de la Generalitat Valenciana, qualsevol persona física o jurídica, amb capacitat suficient, podrà mostrar formalment a l'Ajuntament de la Pobla de Farnals el seu interés a promoure un programa d'actuació aïllada per a l'edificació del solar i/o la finalització de l'edificació inacabada sítia a l'avinguda de Neptú, cantonada avinguda del Mar, coneguda com a aparthotel L'Àncora, indicant les característiques essencials de la seua iniciativa en els termes que preveu l??article 121.2 de la LOTUP.  
  
La Pobla de Farnals, 2 de febrer de 2017.- L'alcalde: Enrique Palanca Torres.